Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: és a versenykorlátozás tilalmáról szóló 1996. évi LVII. törvény 4. § (3) bekezdése]. Ez a definíció igen tág, így az üzleti
Paragraph Index: 1145

és a versenykorlátozás tilalmáról szóló 1996. évi LVII. törvény 4. § (3) bekezdése]. Ez a definíció igen tág, így az üzleti titok tartalmát, gyakorlatban értelmezhető határait elsősorban a bírói gyakorlat, másfelől — a közérdekűség és az üzleti titok konfliktusára irányuló vizsgálata esetén — az adatvédelmi biztos ajánlásai alakítják ki. Indokolt lenne az üzleti titok — mint kivételi kategória — szerepeltetése az adatvédelmi törvénynek a közérdekű adatok nyilvánosságáról szóló rendelkezései között; ennek szükségességét a törvény esetleges jövőbeli módosítására irányuló előkészítő munka során figyelembe veszem. Felhívom azonban a figyelmét arra, hogy az államnak magának — kivéve azt az extrém esetet, amikor közvetlenül és nem például valamelyik gazdasági társaságban szerzett tulajdoni részesedésével vesz részt az üzleti forgalomban — nem lehet üzleti titka: amennyiben egy adat vagy adatkör nyilvánosságra kerülése kétséget kizáróan sértené vagy veszélyeztetné az állam érdekeit, államtitokká, amennyiben pedig sértené egy állami vagy közfeladatot ellátató szerv működésének

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes